CELEX: 62019CN0440
Language: el
Date: 2019-06-06 00:00:00
Title: Υπόθεση C-440/19 P: Αναίρεση που άσκησε στις 6 Ιουνίου 2019 η Pometon SpA κατά της αποφάσεως που εξέδωσε το Γενικό Δικαστήριο (τρίτο πενταμελές τμήμα) στις 28 Μαρτίου 2019 στην υπόθεση T-433/16, Pometon κατά Επιτροπής

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/28
            
         
      Αναίρεση που άσκησε στις 6 Ιουνίου 2019 η Pometon SpA κατά της αποφάσεως που εξέδωσε το Γενικό Δικαστήριο (τρίτο πενταμελές τμήμα) στις 28 Μαρτίου 2019 στην υπόθεση T-433/16, Pometon κατά Επιτροπής
      (Υπόθεση C-440/19 P)
      (2019/C 255/37)
      Γλώσσα διαδικασίας: η ιταλική
      
         Διάδικοι
      
      
         Αναιρεσείουσα: Pometon SpA (εκπρόσωποι: E. Fabrizi, V. Veneziano, A. Molinaro, avvocati)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      να αναιρέσει την αναιρεσιβαλλόμενη απόφαση η οποία απέρριψε τους λόγους ακυρώσεως που προβλήθηκαν για την ακύρωση της προσβαλλόμενης αποφάσεως στο σύνολό της και, κατά συνέπεια, να ακυρώσει την προσβαλλόμενη απόφαση·
      επικουρικώς:
      
                  —
               
               
                  να αναιρέσει την αναιρεσιβαλλόμενη απόφαση καθόσον το Γενικό Δικαστήριο εσφαλμένως δεν δέχτηκε τη διακοπή της φερόμενης συμμετοχής της Pometon στην επίδικη σύμπραξη από τις 18 Νοεμβρίου 2005 έως τις 20 Μαρτίου 2007 και, ως εκ τούτου, να μειώσει, στο πλαίσιο της αρμοδιότητας πλήρους δικαιοδοσίας του, τη χρηματική ποινή που επιβλήθηκε στην Pometon·
               
            
                  —
               
               
                  να μειώσει σε κάθε περίπτωση, στο πλαίσιο της αρμοδιότητας πλήρους δικαιοδοσίας του, τη χρηματική ποινή που επιβλήθηκε στην Pometon, καθόσον το Γενικό Δικαστήριο παραβίασε την αρχή της ίσης μεταχειρίσεως·
               
            σε κάθε περίπτωση, να καταδικάσει την Επιτροπή στο σύνολο των εξόδων της αναιρεσείουσας στο πλαίσιο της παρούσας διαδικασίας και της διαδικασίας ενώπιον του Γενικού Δικαστηρίου.
      
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τέσσερις λόγους.
      
                  1.
               
               
                  
                     Πρώτος λόγος: Το Γενικό Δικαστήριο εφάρμοσε εσφαλμένως τις θεμελιώδεις αρχές στις οποίες βασίζεται η έννομη τάξη της Ένωσης, ήτοι την αρχή του τεκμηρίου αθωότητας και την αρχή της αμεροληψίας κατά την ένδικη διαδικασία, καθόσον δεν διαπίστωσε την παραβίαση, εκ μέρους της Επιτροπής, των θεμελιωδών αυτών αρχών.
               
            
                  2.
               
               
                  
                     Δεύτερος λόγος: Το Γενικό Δικαστήριο παραβίασε την αρχή σχετικά με το βάρος αποδείξεως και δεν εφάρμοσε την αρχή του τεκμηρίου αθωότητας όταν επικύρωσε τα συμπεράσματα της Επιτροπής κατά τα οποία η Pometon συμμετείχε στη φερόμενη σύμπραξη· επιπλέον, η αιτιολόγησή του επ’ αυτού ήταν αντιφατική και/ή ανεπαρκής.
                  Το Γενικό Δικαστήριο απεφάνθη περί της ευθύνης της προσφεύγουσας βάσει υποθέσεων και πιθανοτήτων, αναφερόμενο, ωστόσο, κατά τρόπο εντελώς γενικό, στα έγγραφα στα οποία βασίζονταν οι παραδοχές αυτές.
               
            
                  3.
               
               
                  
                     Τρίτος λόγος: Το Γενικό Δικαστήριο εφάρμοσε εσφαλμένως την αρχή σχετικά με το βάρος αποδείξεως και δεν εφάρμοσε την αρχή του τεκμηρίου αθωότητας καθόσον απεφάνθη ότι η Επιτροπή απέδειξε επαρκώς κατά νόμον ότι η Pometon δεν είχε διακόψει τη συμμετοχή της στην παράβαση κατά τη διάρκεια περιόδου περίπου 11 μηνών, από τις 18 Νοεμβρίου 2005 έως τις 20 Μαρτίου 2007, μολονότι, για την περίοδο αυτή, δεν διέθετε αποδείξεις περί επαφών στο πλαίσιο συμπράξεως· επιπλέον, η αιτιολόγησή του επ’ αυτού ήταν αντιφατική και/ή ανεπαρκής.
               
            
                  4.
               
               
                  
                     Τέταρτος λόγος: Το Γενικό Δικαστήριο παραβίασε την αρχή της ίσης μεταχειρίσεως κατά τον καθορισμό του ύψους του προστίμου που επιβλήθηκε στην Pometon και η αιτιολόγησή του επ’ αυτού ήταν αντιφατική και/ή ανεπαρκής. Ειδικότερα, το Γενικό Δικαστήριο επανακαθόρισε το ύψος του επιβληθέντος στην προσφεύγουσα προστίμου προσδιορίζοντας συντελεστή μειώσεως του βασικού ποσού της κυρώσεως ο οποίος δεν συνάδει με τους συντελεστές μειώσεως που χορήγησε η Επιτροπή στα συναλλασσόμενα μέρη και δεν παρέσχε αντικειμενική δικαιολόγηση για την μεταχείριση αυτή.